# Bestyrelsesmøde

## 17. september 2019

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst**
   1. HM
   2. Elevrådsformanden
3. **Det politiske landskab**
4. **Kapacitet**

Bilag A

1. **Udbud af studieretninger**

Bilag B

1. **Studie- og ordensregler**

Bilag C

1. **Status på IB**

Bilag D

1. **Den nye ferielov**

Bilag E

1. **Budgetopfølgning 2019**

Bilag F

1. **Skolens fysiske rammer**

Bilag G

1. **Ledelsens overgang til ny chefaftale**

Bilag H

1. **Budget 2020**

Bilag I

1. **Bestyrelsen skal registreres som ”reelle ejere” i Erhvervsstyrelsens virksomhedsregister (**[**www.virk.dk**](file:///\\VIBKAT-FSADM1\Faelles$\A4\GYM%20-%20ALLE%20NIV\1%20Organisation,%20Ledelse\13%20Ledelse\131%20Gymnasiets%20bestyrelse\1311%20Bestyrelsen\1311-2%20Bestyrelsesmøder\Bestyrelsesmøder%202018\Bestyrelsesmøde%2026092018\www.virk.dk)**).**
2. **Handleplan vedrørende sociale klausuler**

Bilag J: bekendtgørelse om sociale klausuler (bekendtgørelse nr. 1274 af 4/12/2006)

1. **Indberetning af skolens forventede investeringsrammer til Undervisningsministeriet**

Bilag K

1. **Kommende bestyrelsesmøder**

* 12. december 2019
* 25. marts 2020 \*
* 11. juni 2020
* 24. september 2020 (ny)
* 10. december 2020 (ny)

1. **Eventuelt**

* **Ændres til 10. marts 2020**

Deltagere: Esben Hvam, Peter Rasmussen, Jens Rohde, Annette Rasmussen, Tine Sommer, Claus Dithmer, Britt Møldrup, Oliver Simmelsgaard, Johan Nørgaard Kjeldsen, rektor Helge Markussen, vicerektor Marianne Westergaard og økonomichef Lena Mørch Nielsen. Afbud fra: Anne Mette Kleis-Kristoffersen

**REFERAT**

1. Esben bød velkommen. En varm velkomst til og præsentation af de nye medlemmer af bestyrelsen Tine Sommer, Aarhus Universitet, Jens Rohde som selvsupplerende medlem, og Johan Nørgaard Kjeldsen som suppleant for elevrådsformanden. Bestyrelsen tog afsked med Peter Rasmussen, som udtræder af bestyrelsen. Esben og Helge takkede Peter for hans lange virke i Viborg Katedralskoles bestyrelse. Esben oplyste ligeledes, at Anne Mette Kleis-Kristoffersen har meddelt, at hun udtræder af skolens bestyrelse, da hun ikke længere er aktiv i et politisk parti. Nye medlemmer til bestyrelsen skal udpeges af henholdsvis Viborg Byråd og skolelederne i Viborg Kommune.

Dagsordenen til mødet og referatet fra sidste møde blev godkendt.

1. Siden sidst:

a: Esben orienterede kort som opfølgning på sidste møde:

1. Internt referat fra sidste møde godkendt.

b: Orientering af Helge:

1. Skolestarten er gået rigtig godt. Udvalget, som planlægger skolestarten, arbejder i øjeblikket på at justere og nytænke de første skoledage, således at skolen også til næste år kan få en rigtig god start.
2. Udskiftningen af tagene på de 3 sidefløje er næsten færdig. Skolen har nu nye tage på både hovedbygning og alle sidefløje. Da der har været lidt udfordringer med tagsten og placeringen af vinduer, vil projektet blive en smule dyrere end oprindeligt planlagt.
3. Ledelsen arbejder hele tiden med at udjævne arbejdsbelastningen for den enkelte lærer. Det kan dog være en vanskelig opgave, da der i perioder er opgaver, som skal løses inden for en bestemt periode. Der er ca. 25 undervisningsfrie dage om året, som falder i sommerferien, efterårsferien, juleferien, vinterferien og de 3 dage inden påskeferien. Disse dage, som er arbejdsdage for lærerne, kan bruges til planlægning eller til at rette opgaver. Hvis den enkelte lærer vælger at holde fri på undervisningsfrie dage, vil det alt andet lige betyde en ekstra arbejdsbelastning på de øvrige arbejdsdage.
4. Den nye runde med medarbejderudviklingssamtaler er lige begyndt. Den inddrager skolens nye vision 2028 i spørgerammen.
5. Slots- og Kulturstyrelsen har desværre ikke godkendt skolens tegninger med forslag til et nyt studievejlederområde. Repræsentanter for styrelsen har været på besøg for at besigtige de nuværende lokaler og drøfte, hvilke ændringer der skal til for, at tegningerne kan godkendes.
6. Slots- og Kulturstyrelsen ønsker også pavillonerne fjernet. Pavillonerne er ikke kønne, og ledelsen er enig i, at de på sigt skal de fjernes. På nuværende tidspunkt kan skolen imidlertid ikke undvære lokalerne, og der skal derfor findes en anden mere permanent løsning.
7. Skolen har desværre haft indbrud, hvor der er smadret en glasmontre med kunst. Enkelte dele af kunstværket forsvandt i forbindelse med indbruddet.

c: Orientering af Marianne:

1. Skolens nye handleplaner er kommet rigtig godt i gang, og der arbejdes ihærdigt fra mange sider på at opnå et godt resultat.

Senatet:

1. Oliver oplyste, at Senatet er enig i, at det har været en god skolestart. Skoleårets første Senatsmøde har været afholdt, og Johan Nørgaard Kjeldsen er udnævnt som næstformand, mens Karoline Strange Espset er udpeget som kasserer.
2. Bestyrelsen drøftede de udfordringer, som gymnasierne står over for både nationalt, regionalt og lokalt.

Regeringen har meldt ud, at der vil komme ændringer i forhold til både tilskudsordningen og kriterierne for elevoptag. Mange gymnasier er presset på økonomien grundet faldende elevtal og besparelser, hvilket ikke gælder Viborg Katedralskole. Hvis et dækkende uddannelsesudbud skal sikres i hele landet, kræver det ifølge regeringen ændringer. Fordele og ulemper ved forskellige mulige fremtidige modeller blev drøftet i forhold til Viborg Katedralskole. Viborg Katedralskole har en sund økonomi og en flot elevsøgning. Hvis der ændres på grundvilkårene for både elevoptag og økonomi, kan det dog få stor betydning for Viborg Katedralskole. Lokalt er Viborg Katedralskole presset, idet kommunen har et ønske om at flytte elever fra STX gymnasierne til de erhvervsrettede uddannelser. Bestyrelsen tilkendegav undren over, at Viborg kommune har dette ønske, når man ser på kommunens befolkningssammensætning, og da måltallene for Viborg kommune med hensyn til, hvor stor en del af en ungdomsårgang der vælger en erhvervsrettet uddannelse, ligger meget tæt op af de nationale mål. Det blev bl.a. drøftet, hvorledes man kan få en bedre dialog med kommunen om dette spørgsmål.

1. Viborg Katedralskoles kapacitet blev drøftet, og bestyrelsen godkendte ledelsens indstilling til kapaciteten for 2020.
2. Marianne redegjorde for forslaget til udbud af studieretninger. Der er kun et enkelt ændringsforslag i forhold til sidste år. Ændringen sker i forhold til skolens sprogindsats, og initiativet til ændringsforslaget kommer fra lærere. Skolens sprogindsats er en del af skolens handleplaner. Bestyrelsen gav ledelsen mandat til at tilpasse studieretningsudbuddet.
3. Studie- og ordensreglerne blev drøftet, navnlig spørgsmålet om rygning. Bestyrelsen gav ledelsen mandat til at indlede en dialog om, hvordan rygning i skoletiden kan mindskes. Rygning er forbudt på skolens område, men der er stadig en del, som står ved indkørslen til skolens område og ryger, hvilket ikke ser kønt ud, ligesom det medfører en del affald.
4. Marianne redegjorde for en justering af strategien for IB-uddannelsen. Skolen har strammet kriterierne for, hvornår man kan optages som IB-elev. IB er en fagligt krævende uddannelse, og erfaringerne har desværre vist, at de elever, som er optaget, ikke kan leve op til deres årskarakterer i de afsluttende eksamener i grundskolen. De har derfor vanskeligt ved at honorere kravene på IB, hvilket skolen vil forsøge at tage højde for fremover. Skolen vil fortsat også arbejde for et højere elevtal på IB, således af IB-uddannelsen bliver bæredygtig i sig selv.

Marianne oplyste endvidere, at Viborg Katedralskole har styrket samarbejdet med Viborg Private Realskole og Skals Efterskole om de internationale uddannelser i Viborg.

Bestyrelsen bakkede op om den justerede strategi.

1. Bestyrelsen bakkede op om ledelsens oplæg til at imødekomme udfordringerne med den nye ferielov i overgangsperioden og noterede sig med tilfredshed, at der er opnået enighed om modellen med lærerne.
2. Bestyrelsen godkendte budgetopfølgningen.
3. Helge fremlagde planerne for, hvordan skolens fysiske rammer kan tilpasses både nu og for fremtiden. Bestyrelsen godkendte, at ledelsen arbejder videre med oplægget.
4. Esben fremlagde kort, hvad bestyrelsen tidligere havde drøftet omkring den nye chefaftale. Aftalen er nu underskrevet af de centrale forhandlingsparter, og bestyrelsen gav formanden mandat til at forhandle vilkårene for Viborg Katedralskoles ledelses overgang til den nye chefaftale. Når aftalen er på plads, vil den øvrige bestyrelse blive orienteret.
5. Bestyrelsen indvilgede i at udskyde punktet, da der endnu ikke foreligger en finanslov.
6. Bestyrelsen godkendte punktet.
7. Bestyrelsen godkendte ledelsens handleplan vedrørende sociale klausuler.
8. Bestyrelsen godkendte skolens indberettede investeringsrammer.
9. Kommende bestyrelsesmøder

* 12. december 2019
* ~~25. marts 2020~~ – datoen ændres til 10. marts 2020
* 11. juni 2020
* 24. september 2020
* 10. december 2020

Referent Lena Mørch Nielsen

Esben Hvam Peter Rasmussen

formand næstformand

Jens Rohde Annette Rasmussen

Tine Sommer Claus Dithmer

Britt Møldrup Oliver Simmelsgaard

Johan Nørgaard Kjeldsen Helge Markussen